Tim Lambrecht

Timas Lambrechtas (, g. ) – Belgijos krepšininkas. Žaidžia sunkiojo krašto pozicijoje.

 Profesionali karjera 
2015 m. rugpjūtį Lambrechtas prisijungė prie Ostendės „Oostende“. Su šia komanda nuo 2016 m. iki 2019 m. iškovojo keturis iš eilės Belgijos krepšinio lygos (PBL) čempionų titulus.

Žaidėjas 2019–2020 m. sezonui buvo paskolintas Leveno „Bears“ klubui.

2022 m. liepos 25 d. Lambrechtas pasirašė sutartį su Lietuvos krepšinio lygos (LKL) komanda Kėdainių „Nevėžis“. Buvo išrinktas geriausiu kovo ir balandžio mėnesių žaidėju. 2023 m. liepos 7 d. pasirašė vienerių metų sutartį su Klaipėdos „Neptūnu“.

2024 m. rugpjūčio 14 d. pasirašė kontraktą su Lenkijos krepšinio lygos Didžiosios Lenkijos Ostruvo „Stal“ klubu.

 Pasiekimai 

 Belgijos krepšinio lyga (PBL) 

 4× PBL čempionas (2016, 2017, 2018, 2019 m.)
 3× Belgijos krepšinio taurės čempionas (2016, 2017, 2018 m.)

 Išnašos 

Kategorija:Belgijos krepšininkai
Kategorija:Užsienio krepšininkai Lietuvos komandose